NETFLIX-SARJA
Liikettä!
Näetkö? Kaikki järjestyi.
Minäkin haluan olla kirjain!
MELKEIN YKSIN KOTONA
Miten tukiopetus meni? Pääsetkö liikasta läpi?
Voi ei! Taas yhdestä ystävästä on tullut zombi!
Ystävän listiminen ei koskaan helpotu.
Hei, Max.
En kuullut tuloasi.
James, oletko kunnossa?
Taisin kävellä unissani.
Tämä johtuu koulusta. Se tappaa minut!
Kielet, musiikki, historia, algebra, algebran historia,
esseet, kotitehtävät, esitelmät, liikunta, tukiopetus.
Kuulen vain koulun kellon pärinää täydellisen muotoisessa päässäni.
Nyt ymmärrän. Sinulla on teini-iän kriisi. -Teini-iän kriisikö?
Mitä näet tässä?
Onko tuo norsu?
Näetkö norsun? Olet siis stressaantunut.
Tai murhanhimoinen mielipuoli. Tarvitset vapaata.
Mene pedikyyriin. -En voi. Minulla ei ole varpaita.
Söpöä. -Mutta vapaapäivä kelpaisi kyllä.
Mutta milloin? Olen lapsi. En voi vaikuttaa olemiseeni.
Yritä ehtiä, ennen kuin sekoat.
Jos et, muista, että vanha kunnon Hiilis on takan vieressä.
Siltä varalta, että muutut zombiksi. Minne laitan tämän? Tähän.
Joo!
Äiti! Isä! Nukuin pommiin!
Heittäkää minut, tai minua tuijotetaan kuin olisin myöhästelevä hirviö!
Älkää jättäkö minua!
He unohtivat minut. Nyt myöhästyn.
Paitsi jos en mene. Sitten olen vain poissa.
Mutta en voi tehdä sitä. Voinko?
He jättivät minut, joten se ei ole minun vikani.
Tuntuuko vapaa tahto tältä? Miksi puhun itsekseni?
Koska olen yksin kotona, eikä kukaan voi tuomita tai käskyttää minua.
Otan vapaapäivän koulusta!
Ensin pelaan videopelejä isän kalliissa puvussa,
lasken kelkalla portaita alas,
rakennan ja syön pannukakuista tehdyn talon ja heitän hevosenkenkiä sisällä.
Sitten tutkin vanhempieni laatikon, jonne en saa katsoa.
Koulun vastakohta alkakoon!
Ensimmäinen vapaapäiväni. Jännittää.
Pitääpä tehdä aloite. Tässä videopelissä.
Tämä saattaa olla ensimmäinen pelini ilman häiriöitä.
Ulkopuolinen.
Ehkä hän häipyy, jos en avaa.
Ulkopuolinen ei häivy!
Huomenta. Eikö olekin kaunis päivä?
Olen Asko Kauppi.
Tulin kertomaan parhaasta kodin hälytysjärjestelmästä, jonka rahalla saa.
Kauppaat siis palveluita, ja nimesi on Kauppi.
Kyllä vain.
Eikö se ole hieman alleviivaavaa?
Nimeni oli ennen Otto Pölli, mutta vaihdoin sen.
Hyvä päätös. -Omistatko vai vuokraatko?
Asun täällä minut synnyttäneiden valtiaiden armosta.
Kaupungin asunto siis. Hienoa.
Luepa tämä esite…
Esitteiden lukeminen muistuttaa lukemista, joka muistuttaa koulua.
Olen vapaalla enkä halua sinua tänne.
Hyvä. Murtomusertaja 3000 on paras tapa päästä eroon epätoivotuista vieraista.
Vanhanaikainen keino on parempi.
Kappas vain. Olipa kova luu, mutta minäpä olen kova myyjä.
Nyt käytetään portaita kunnolla.
Hei taas. -Älä keskeytä hauskanpitoani.
En minä keskeyttänyt kelkkailua vaan kitka.
Liikkuva esine liikkuu, kunnes vastavoima pysäyttää sen.
En tiennytkään tuota. Nyt tiedän. -Joka päivä oppii jotain uutta.
Oppii! Hei! Älä opeta minua vapaapäivänäni!
Nälkä. Mutta ei ole vielä lounasaika. Hetkinen. En ole koulussa.
Voin syödä milloin vain.
Pannukakkutalo.
Aamupalaa milloin vain haluan.
Aika täyttää maha vehnäjauholevyillä, jotka kelluvat vaahterapuun hiessä.
Nam.
Jätä minullekin.
Sinä!
Niin, minä. En olisi ikinä päässyt taloon sisään,
jos omistaisit Murtomusertaja 3000:n. Se pitää kiusanhenget ulkona,
ja sisäänrakennetut aurinkopaneelit maksavat itsensä takaisin.
Siihen menisi itse asiassa 20 vuotta. Kun huomioi otsonikerroksen ohenemisen,
väestön kasvun ja lehmän pierujen tuottaman metaanin,
olen varma, että ihmiskunta on silloin jo mennyttä.
Laskujasi ei voi kiistää.
Ei voikaan.
Puhuitko laskuista? Pakotit minut laskemaan vapaapäivänäni.
Ulos täältä! Hus!
Pannukakut!
Pannukakkujen rakenne ei ole vakaa.
Älä pilaa vapaapäivääni!
Huomenta.
Käykö teillä jatkuvasti epätoivottuja vierailijoita?
Kyllä! Koko ajan. Sinä!
Kappas. Tässä on tarjous, josta et voi kieltäytyä.
Kun ostat Murtomusertaja 3000:n,
saat turvallisen kodin lisäksi hyvän mielen siitä,
että olet rasvannut kapitalismin rattaita hyväuskoisuudella.
En osta mitään.
Pidän haasteista. Antaa tulla. -Hyvä on! Katsotaan, kuka murtuu ensin.
Aika mennä.
Aika mennä pois siis.
Sisään!
Huhuu! Oletko kotona?
Asko Kauppi täällä.
Hui.
Tuon saat, kun pakotat tekemään tiedejuttuja vapaapäivänä!
Nyt on vuorossa maailman paras hevosenkengän heittäjä.
Valmistautuu. Räpäyttää.
Räpäyttää uudestaan. Räpäyttää kolmannen kerran, hengittää syvään.
Astuu ja…
Pistää töihin vapaapäivänäni!
Murtomusertaja 3000 häätää myös kauppiaat. -Ei yhtä hyvin kuin Hiilis.
Menenkin tästä sisälle.
Voi veljet.
Melkoinen yritys.
En ole nähnyt moista Jan Železnýn vuoden 1997 ennätyksen jälkeen.
Se oli itse asiassa satavuotisjuhlavuonna vuonna 1996.
Olympialaiset ovat joka neljäs vuosi, jos laskee ensimmäisistä...
Ei! Panit miettimään liikuntaa, matikkaa ja historiaa.
Voi poloista.
Hyvä on, Kauppi. Voitit.
Voit asentaa Murtomusertaja 3000:n.
Kävipä tuuri. Asensin sen muutama minuutti ensimmäisen vierailuni jälkeen.
Allekirjoitus pisteviivalle, jossa ei ole pisteitä, mutta siksi sitä kutsutaan.
Miten se edes toimii?
Se on yksinkertaista. Murtomusertaja 3000 on täysin puheohjattu.
Ai niinkö? Murtomusertaja, häädä kaikki vierailijat.
Hyvä yritys.
Puheohjaus on ranskaksi, jotta et voi käyttää sitä ennen maksua.
Ranskaksiko?
Puhut ranskaa.
Kyllä. Murtomusertaja, tunkeilija! Ampukaa!
Sammuta se! Ole kiltti.
Minulla on perhe, pieni kauppiaiden perhe.
Enfin!
Pakotit minut käyttämään kieliä!
Voin viimein jatkaa vapaapäivääni.
Tervetuloa kotiin.
Mitä mieltä olet Murtomusertaja 3000:sta?
Mitä teet talossani?
Tarkoitat kai minun talossani. -Mitä?
Lintsasit tänään lukutunnilta, jossa luettiin pikkupränttiä.
Allekirjoituksella hyväksyit sen, että otan talon maksun sijaan.
Mitä?
Sinun olisi pitänyt tietää, että olen loinen.
Pyydän, että häivyt kodista heti.
En lähde mihinkään. -Siinä tapauksessa olet tunkeilija.
Tunkeilija! Ampukaa!
On vapaapäiväni. En…
Selvä! Haluatko oppitunnin? Täältä pesee!
ATK:ta. Tuhoan kamerasi läppärillä.
Voi ei.
Voihan…
Sinun on petrattava.
Niin aionkin.
Tuhoan pääohjaustaulun.
Helpommin sanottu kuin tehty.
Musiikkia.
Korvani!
Liikuntaa!
Matikkaa! Yksi, kaksi, kolme, neljä, kuusi.
Fysiikkaa. Katsopa peiliin.
Niin teen.
Anteeksi. Älä liiku!
Nyt on viimeisen oppitunnin aika. Historiaa.
Historiaako?
Joo.
Koska olet nyt historiaa.
Opitko minusta historiassa?
Nyt tajuan.
Siitä sait opetuksen.
Max oli oikeassa. Hiilihanko on kätevä.
Olipa surkea päivä.
Nyt kun Kauppi häipyi, voin katsoa vanhempien laatikkoon…
James!
En saakaan tietää sukunimeäni.
Miksi meillä on tämä? Ei meillä ole takkaa.
Mitä sinä teit?
Ai mitä minä tein? Mitä luulette?
Jätitte minut yksin koulupäivänä, joten pidin ansaitun vapaapäivän,
jotta saisin tehdä hauskoja asioita, joita en ikinä tee!
Enkä silti saanut tehdä mitään!
James, on lauantai.
Hienoa. Nyt vielä kotitaloutta.
Tekstitys: Iina Fagerlund